Maroela se Bruid van die jaar: Wen ŉ tweede wittebroodDis ŉ groot voorreg om die liefde van jou lewe te ontmoet – en ŉ groter voorreg as julle trou aan mekaar kan beloof. Dis natuurlik heerlik om daarna, net julle twee, ŉ bietjie weg te breek vir ŉ wittebrood. Hier is goeie nuus: Met Maroela en Dream Hotels and Resorts se Bruid van die jaar-kompetisie, staan jy die kans om ŉ tweede wittebrood vir jou en jou geliefde te wen! Dream Hotels & Resorts het seker gemaak daar is groot pryse, ter waarde van byna R60 000, op die spel. Ons het reeds ‘n Somerbruid en ‘n Herfsbruid aangewys, en is nou op soek na ons Winterbruid! Ons gaan later vanjaar ook ‘n Lentebruid aanwys voor ons lesers aan die einde van die jaar die geleentheid gaan kry om die algehele Bruid van die Jaar uit dié vier finaliste aan te wys. Jy kan in aanmerking kom vir ons Winterbruid as jy tussen Junie 2022 en Augustus 2022 trou. Inskrywings vir ons Winterbruid sluit op 4 September 2022. ŉ Beoordelaarspaneel sal die top-10 saamstel en daarna sal ons lesers die geleentheid kry om vir die top-10 te stem om Maroela se Winterbruid te kies. Ons gaan later in die jaar ook ŉ Lentebruid (September – November 2022) aanwys. Hou dus Maroela dop as jy wil seker maak jy skryf vir dié opwindende kompetisie in! Dream Hotels & Resorts borg wonderlike pryse vir die wenpaartjies. Die wenner van ons Somerbruid-kompetisie het twee nagte vir twee persone wat deel by die Finfoot Lake Reserve in Rustenburg, Noordwes (insluitend aandete en ontbyt) gewen. Waarde: R8 230-00. Die wenner van ons Herfsbruid-kompetisie het twee nagte vir twee persone wat deel by die Nibela Lake Lodge in St Lucia in die noorde van KwaZulu-Natal (insluitend aandete en ontbyt) gewen. Waarde: R8 440-00. Die wenner van ons Winterbruid-kompetisie wen twee nagte vir twee persone wat deel by Zimbali Lodge naby Ballito aan die noordkus van KwaZulu-Natal (insluitend aandete en ontbyt). Waarde: R7 420-00. Die wenner van ons Lentebruid-kompetisie wen twee nagte vir twee persone wat deel by die Little Switzerland Resort aan die voet van die noordelike Drakensberge in KwaZulu-Natal. Waarde: R15 000-00. Die algehele wenner van ons Bruid van die jaar-kompetisie wen drie nagte vir twee persone wat deel by die Le Franschhoek Hotel & Spa in Franschhoek in die Wes-Kaap (op ŉ bed & ontbytbasis insluitend een aandete met ŉ bottel wyn). Waarde: R19 080-00. Die kompetisie het gesluit.